A4-0417/96

Πρόταση κανονισμού του Συμβουλίου που αφορά την τροποποίηση του κανονισμού (ΕΟΚ) αριθ. 3528/86 για την προστασία των δασών στην Κοινότητα από την ατμοσφαιρική ρύπανση (COM(96)0341 - C4-0476/96 - 96/0185(CNS))

πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πρώτη αιτιολογική αναφορά

>Αρχικό κείμενο>

έχοντας υπόψη τη συνθήκη για την ίδρυση της Ευρωπαϊκής Κοινότητας και ειδικότερα το άρθρο 43 αυτής[semigr ]

>Κείμενο μετά την ψηφοφορία στο ΕΚ>

έχοντας υπόψη τη συνθήκη για την ίδρυση της Ευρωπαϊκής Κοινότητας και ειδικότερα το άρθρο 43 και το άρθρο 130Σ (1) αυτής[semigr ]

(Τροπολογία 2)

Αιτιολογική αναφορά 4α (νέα)

>Κείμενο μετά την ψηφοφορία στο ΕΚ>

έχοντας υπόψη την κοινή δήλωση των τριών θεσμικών οργάνων της 1ης Μαρτίου 1995 σχετικά με την εγγραφή των δημοσιονομικών διατάξεων στις νομοθετικές πράξεις.

(Τροπολογία 3)

Δέκατη αιτιολογική σκέψη

>Αρχικό κείμενο>

ότι θεωρείται αναγκαίο το ποσό των 40 εκατ. ECU για την εφαρμογή της πολυετούς αυτής δράσης

>Κείμενο μετά την ψηφοφορία στο ΕΚ>

ότι προτείνεται ενδεικτικό ποσό 40 εκατ. ECU ως δημοσιονομική αναφορά που αντανακλά τη βούληση του νομοθέτη και δεν θίγει τις αρμοδιότητες της αρμόδιας για τον προϋπολογισμό αρχής όπως καθορίζονται από τη Συνθήκη για την εφαρμογή της πολυετούς αυτής δράσης[semigr ]

(Τροπολογία 25)

ΑΡΘΡΟ 1, ΠΑΡΑΓΡΑΦΟΣ 1α (νέα)

Άρθρο 2, παράγραφος 1 (Κανονισμός (ΕΟΚ) 3528/86)

>Κείμενο μετά την ψηφοφορία στο ΕΚ>

1α. Στο άρθρο 2, η παράγραφος 1 τροποποιείται ως εξής:

>Κείμενο μετά την ψηφοφορία στο ΕΚ>

"1. Το πρόγραμμα έχει ως στόχο να βοηθήσει τα κράτη μέλη να:

>Κείμενο μετά την ψηφοφορία στο ΕΚ>

- να διενεργούν εντατικούς και συνεχείς ελέγχους των δασικών οικοσυστημάτων προκειμένου να επισημανθούν οι επιπτώσεις όλων των ειδών βλαβερών ουσιών στα διάφορα δασικά οικοσυστήματα καθώς και οι αλληλεπιδράσεις τους, να καθοριστεί ο βαθμός κρίσιμης επιβάρυνσης που ενδέχεται να προκαλέσει ζημιές στα δάση και να ανακαλυφθούν οι πηγές ρύπανσης[semigr ]

>Κείμενο μετά την ψηφοφορία στο ΕΚ>

- να ιδρύσουν ή να τελειοποιήσουν κατά συντονισμένο και αρμονικό τρόπο αποτελεσματικό δίκτυο μόνιμων παρατηρητηρίων που θα επιτρέπει τη διεξαγωγή αυτών των εντατικών και συνεχών ελέγχων[semigr ]

>Κείμενο μετά την ψηφοφορία στο ΕΚ>

- να προβαίνουν, βάσει κοινής μεθοδολογίας, σε περιοδική καταγραφή των ζημιών που προκαλούνται στα δάση κυρίως από την ατμοσφαιρική ρύπανση[semigr ]»

(Τροπολογία 4)

ΑΡΘΡΟ 1, ΕΔΑΦΙΟ 1β(νέο)

Άρθρο 2, παράγραφος 3 (Κανονισμός 3528/86)

>Κείμενο μετά την ψηφοφορία στο ΕΚ>

Στο άρθρο 2, η παράγραφος 3 αντικαθίσταται από το ακόλουθο κείμενο:

"3. Οι λεπτομέρειες εφαρμογής της δράσης, και ιδιαίτερα εκείνες που αφορούν τη συλλογή, το είδος, τη συγκρισιμότητα των στοιχείων απογραφής και τη διαβίβαση των συλλεγέντων στοιχείων, εντός των ορίων των διαθέσιμων πιστώσεων, αποφασίζονται κατά τη διαδικασία του άρθρου 7.

Το ΕΚ ενημερώνεται για τις αποφάσεις που λαμβάνονται όσον αφορά τις λεπτομέρειες εφαρμογής.»

(Τροπολογία 5)

ΑΡΘΡΟ 1, ΕΔΑΦΙΟ 1γ(νέο)

Άρθρο 6, παράγραφοι 1 και 2 (Κανονισμός 3528/86)

>Κείμενο μετά την ψηφοφορία στο ΕΚ>

Στο άρθρο 6 οι παράγραφοι 1 και 2 αντικαθίστανται από το ακόλουθο κείμενο:

Η Επιτροπή επικουρείται από επιτροπή συμβουλευτικού χαρακτήρα (τη μόνιμη δασική επιτροπή που συστήθηκε με την απόφαση 89/367/ΕΟΚ)(1) που αποτελείται από έναν αντιπρόσωπο από κάθε κράτος μέλος και προεδρεύεται από τον αντιπρόσωπο της Επιτροπής.

_____________

(1) ΕΕ L 165 της 15.6.1989, σ. 14

(Τροπολογία 6)

ΑΡΘΡΟ 1, ΕΔΑΦΙΟ 1δ(νέο),

Άρθρο 7 (Κανονισμός (ΕΟΚ) 3528/86)

>Κείμενο μετά την ψηφοφορία στο ΕΚ>

Το κείμενο του άρθρου 7 αντικαθίσταται από το εξής κείμενο:

Ο αντιπρόσωπος της Επιτροπής υποβάλλει στην επιτροπή σχέδιο μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρό της σε συνάρτηση με τον επείγοντα χαρακτήρα του θέματος, ενδεχομένως με τη διενέργεια ψηφοφορίας.

Η γνώμη εγγράφεται στα πρακτικά[semigr ] επιπλέον, όλα τα κράτη μέλη έχουν το δικαίωμα να ζητήσουν να εγγραφεί στα πρακτικά η άποψή τους.

>Κείμενο μετά την ψηφοφορία στο ΕΚ>

Η Επιτροπή λαμβάνει υπόψη της όσο ο δυνατόν περισσότερο τη γνώμη της επιτροπής και την ενημερώνει για τον τρόπο με τον οποίο έλαβε υπόψη της τη γνώμη αυτή.

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι δημόσιες εκτός αν ληφθεί διαφορετική απόφαση δεόντως αιτιολογημένη και δημοσιευθεί έγκαιρα. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις. Δημοσιεύει τα πρακτικά των συνεδριάσεών της. Καταρτίζει δημόσιο κατάλογο με τις δηλώσεις ενδιαφέροντος των μελών της.»

(Τροπολογία 26)

ΑΡΘΡΟ 1, ΕΔΑΦΙΟ 1ε(νέο)

Άρθρο 10α (Κανονισμός (ΕΟΚ) 3528/86)

>Κείμενο μετά την ψηφοφορία στο ΕΚ>

Προστίθεται νέο άρθρο 10 α) που έχει ως εξής:

>Κείμενο μετά την ψηφοφορία στο ΕΚ>

«Άρθρο 10α

1. Ιδρύεται επιστημονική επιτροπή.

>Κείμενο μετά την ψηφοφορία στο ΕΚ>

2. Η επιστημονική επιτροπή αποτελείται από ανεξάρτητους επιστήμονες και έναν εκπρόσωπο της Επιτροπής.

>Κείμενο μετά την ψηφοφορία στο ΕΚ>

3. Η επιστημονική επιτροπή αξιολογεί αντικειμενικά την ακρίβεια και τη σπουδαιότητα των αποτελεσμάτων του προγράμματος, διασφαλίζει συστηματικά την παρακολούθηση της κατάστασης των δασών και παρέχει, στο πλαίσιο ετήσιας έκθεσης που διαβιβάζει στα κράτη μέλη και την Επιτροπή, σαφείς ενδείξεις για τη βελτίωση της κατάστασης των δασών.

>Κείμενο μετά την ψηφοφορία στο ΕΚ>

4. Οι λεπτομέρειες που αφορούν τη σύνθεση, τον ορισμό και τα καθήκοντα της επιστημονικής επιτροπής καθορίζονται βάσει του άρθρου 7.»

(Τροπολογία 7)

ΑΡΘΡΟ 1, ΔΕΥΤΕΡΟ ΕΔΑΦΙΟ

Άρθρο 11, παράγραφος 2 (Κανονισμός (ΕΟΚ) 3528/86)

>Αρχικό κείμενο>

2. Το ποσό των κοινοτικών δημοσιονομικών πόρων που θεωρούνται αναγκαίοι για την εφαρμογή του προγράμματος είναι 40 εκατ. ECU για την περίοδο 1997 έως 2001.

>Κείμενο μετά την ψηφοφορία στο ΕΚ>

2. Η δημοσιονομική αναφορά που αντανακλά τη βούληση του νομοθέτη, για την εφαρμογή του προγράμματος αυτού είναι 40 εκατ. ECU για την περίοδο 1997 έως 2001. Η αναφορά αυτή δεν θίγει τις αρμοδιότητες της αρμόδιας για τον προϋπολογισμό αρχής όπως καθορίζονται από τη Συνθήκη.

Η αρμόδια για τον προϋπολογισμό αρχή καθορίζει το ετήσιο κονδύλι σε συνάρτηση με τις διαθέσιμες πιστώσεις για κάθε οικονομικό έτος λαμβάνοντας υπόψη τις αρχές της χρηστής διαχείρισης που αναφέρονται στο άρθρο 2 του Δημοσιονομικού Κανονισμού.

(Τροπολογία 28)

ΑΡΘΡΟ 1, ΕΔΑΦΙΟ 2α (νέο)

Άρθρο 15 (Κανονισμός (ΕΟΚ) 3528/86)

>Κείμενο μετά την ψηφοφορία στο ΕΚ>

Το άρθρο 15 τροποποιείται ως εξής:

«Άρθρο 15

Η Επιτροπή υποβάλλει στο Ευρωπαϊκό Κοινοβούλιο και το Συμβούλιο ετήσια έκθεση δραστηριότητας όσον αφορά τον τομέα που καλύπτει ο παρών κανονισμός. Επίσης η έκθεση αυτή περιλαμβάνει ενδείξεις σχετικά με τις δράσεις και τις διαπραγματεύσεις που πραγματοποιεί η Επιτροπή για τη μείωση της περιβαλλοντικής ρύπανσης στις χώρες που συνορεύουν με την Κεντρική Ευρώπη.»

(Τροπολογία 8)

ΑΡΘΡΟ 2α (νέο)

>Κείμενο μετά την ψηφοφορία στο ΕΚ>

Άρθρο 2α

Πριν από το τέλος του 1999, η Επιτροπή υποβάλλει, προς ενημέρωση, έκθεση σχετικά με την επίπτωση των μέτρων που προβλέπονται κατ' εφαρμογή του προγράμματος ιδίως όσον αφορά τις οικολογικές, οικονομικές και κοινωνικές πτυχές (ποιοτική αποτίμηση), καθώς και όσον αφορά τα αποτελέσματα ανάλυσης κόστους/ απόδοσης.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την τροποποίηση του κανονισμού (ΕΟΚ) αριθ. 3528/86 για την προστασία των δασών στην Κοινότητα από την ατμοσφαιρική ρύπανση (COM(96)0341 - C4-0476/96 - 96/0185(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0341 - 96/0185(CNS)) ((ΕΕ C 268 της 14.9.1996, σελ. 7)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 43 της Συνθήκης ΕΚ (C4-0476/96),

- θεωρώντας ότι η προτεινόμενη νομική βάση δεν είναι κατάλληλη και ότι θα πρέπει επίσης να γίνει μνεία του άρθρου 130 S, παράγραφος 1, της Συνθήκης ΕΚ,

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Προϋπολογισμών, της Επιτροπής Γεωργίας και Ανάπτυξης της Υπαίθρου και της Επιτροπή Νομικών Θεμάτων και Δικαιωμάτων των Πολιτών (A4-0417/96),

1. Εγκρίνει την πρόταση της Επιτροπής με την επιφύλαξη των τροπολογιών που της επέφερε το Σώμα[semigr ]

2. Ζητεί από την Επιτροπή να τροποποιήσει την πρότασή της αναλόγως σύμφωνα με το άρθρο 189 Α(2) της Συνθήκης ΕΚ[semigr ]

3. Αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.